# Avaruustekniikan opetus Suomessa

### Wikipedia

Avaruustekniikka käsittää joko avaruuslentojen tarvitsemien laitteiden tekniikan tai laajemmin myös niiden hyväksikäyttöön tarvittavan tekniikan, esim. kaukokartoituksen data-analyysin. Tässä mielessä jopa avaruustiede ja satelliittikaukokartoitus voidaan lukea avaruustekniikkaan siltä osin kuin niissä tehdään muuta kuin perustutkimusta.

### [muokkaa] Kouluttajat

Formaalisti alan koulutus Suomessa alkoi 1980-luvulla, kun TKK:hon perustettiin Avaruustekniikan laboratorio. Ensimmäiset suomalaiset avaruustekniikan diplomi-insinöörit valmistuivat 1980-luvun lopulla. Avaruustekniikan opetuksen painopiste on kaukokartoituksessa, etenkin mikroaaltoinstrumenteillä tehtävä kaukokartoitus, johon liittyvää tutkimusta tekee Suomessa myös TKK:n Radiolaboratorio, VTT Tietotekniikka ja ESAn ulkoinen laboratorio MilliLab. Laboratorio pyrki rakentamaan oman HUTSAT-nimisen mikrosatelliitin 1990-luvulla, mutta sen rahoitus keskeytyi 1994.

Alan koulutus on 1990-luvun lopulla laajentunut Tampereen teknilliseen yliopistoon, jossa kuitenkin opetetaan vain muutamia kursseja.

Molemmissa edellä mainituissa yliopistoissa oli avaruustekniikan koulutusta jo 1970-luvun alussa, etenkin satelliittien ratamekaniikkaan liittyen.

Avaruustekniikka-alan koulutusta annetaan ammattikorkeakouluissa Rovaniemellä ja Tampereella.

### [muokkaa] Muuta avaruusalan koulutusta

Avaruustekniikan ulkopuolella mutta aihetta koskettaen annetaan koulutusta

- Helsingin yliopisto - Helsingin yliopiston matemaattis-luonnontieteellinen tiedekunta: sekä Fysikaalisten tieteiden laitos että Tähtitieteen laitos
- Oulun yliopisto - Fysikaalisten tieteiden laitoksessa ja Tuotantotekniikan laboratoriossa
- Jyväskylän yliopisto (etenkin säteilytestaus)
- Turun yliopisto, Avaruustutkimuslaboratorio
- Lapin yliopisto, avaruuslainsäädäntö

## [muokkaa] Kirjallisuutta

- Seppinen, Ilkka (2004): Suomalaisen avaruustutkimuksen historia: Euroopan avaruusjärjestön jäsenyyteen asti. Helsinki: Yliopistopaino. ISBN 951-570-573-8.

## [muokkaa] Aiheesta muualla

- Helsingin yliopisto, Tähtitieteen laitos
- Oulun yliopiston fysikaalisten tieteiden laitos
- Turun yliopisto, avaruustutkimuslaboratorio
- Teknillinen korkeakoulu, Avaruustekniikan laboratorio

Haettu osoitteesta http://fi.wikipedia.org../../../a/v/a/Avaruustekniikan_opetus_Suomessa_9c17.html

Luokka: Avaruustoiminta

##### Views

- Artikkeli
- Keskustelu
- Nykyinen versio

##### Etsi